OzLabs/hebrew-wiki-articles huggingface dataset:
רחבת חניה (מטוס)

גשרי עלייה למטוסים]]
רחבות חנייה למטוסים ומתקני עגינה הצמודים לגלגלים הקדמיים
תרשים רחבת החניה ב[[נמל התעופה בן-גוריון לפני בנייתה של זרוע E (טרמינל 3)]]
רחבת חניה למטוס (אנגלית Airport ramp או Apron) היא חלק בשדה תעופה המיועד לחניית מטוסים, ובה עולים הנוסעים אל המטוסים ויורדים מהם, מטען וכבודה מועמסים עליהם ונפרקים מהם, וכן מתבצעות בה פעולות נוספות הקשורות בתחזוקת המטוסים כמו תדלוק. בעת חניית מטוסים קלים ברחבת החניה, ולעיתים גם מטוסים גדולים, מוצמד לגלגליהם מתקן עגינה המונע מהם לנוע באופן אקראי.
רחבת החניה עשויה להיות ממוקמת בצמוד לבניין הטרמינל, דבר המאפשר את עליית הנוסעים אל המטוסים באמצעות גשרי עלייה למטוס או במרחק ניכר מהם, ואז נדרשת העברתם בכלי רכב כלשהו.

==ראו גם==
* שירותי קרקע למטוס נוסעים
* שער עלייה למטוס
* דיר תת-קרקעי

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:שדה תעופה: מבנה, שירותים וציוד
עיפרון מסיס במים

עיפרון מסיס במים (Water Soluble Pencil) הוא עיפרון המכיל פיגמנט או גרפיט שמגיבים ללחות ורטיבות. הרכב ה"עופרת" של העיפרון שונה מזה של עפרונות גרפיט או עפרונות צבעוניים, בכך שהגורם המאגד (Binder) מסיס במים.

עיפרון מסיס במים ניתן לשימוש בעודו יבש על נייר יבש, בתוצאה דומה או זהה לזו של עיפרון גרפיט או עיפרון צבעוני; ניתן להשתמש בו לאחר שחודו הורטב, לאפקטים של קו רך ובעל גוון חזק אחיד; ניתן להשתמש בו על נייר רטוב, לאפקטים הדומים למכחול; וניתן לעבור על משטח שנרשם בעיפרון יבש באמצעות מכחול לח, לאפקטים של צבעי מים או רישומי פחם.

קיימים מספר סוגים של עפרונות מסיסים במים, המתחלקים לשלוש קטגוריות:
*עפרונות צבעי מים: לרוב עפרונות צבעוניים שמבוססים על חומר מאגד ופיגמנטים של צבעי מים ומגיבים בצורה דומה. לאחר שהצבע הונח על הדף ויבש, עדיין ניתן להרטיבו להרימו מהדף;

*עפרונות גרפיט מסיס: בהם תערובת הגרפיט שונה מזו של עיפרון רגיל והרטבתה גורמת למשטחים של אפור רטוב, הדומה למריחה עדינה של פחם או צבע אפור. ניתן להרים את הגוון ולמחקו על ידי הרטבה חוזרת, כמו גם על ידי מחיקה במחק;

*עפרונות דיו: המבוססים על דיו אקרילי: ניתן להרטיבם על מנת ליצור אפקט הדומה לעפרונות צבעי מים, אך הם קבועים ולא ניתנים לשינוי לאחר ייבושם על ידי הרטבה חוזרת.

קיימים עפרונות המשלבים בין הקטגוריות.

== חברות המתמחות בעפרונות לאמנים ומותגיהן==
עפרונות צבעי מים של חברת [[Caran d'Ache]]
*Derwent:
**סדרת AquaTone: עפרונות צבעי מים נטולי מסגרת עץ
**סדרת Graphitint: עפרונות גרפיט מסיס עם פיגמנט מוסף
**סדרת Graphitone: עפרונות גרפיט מסיס
**סדרת Inktense: עפרונות דיו
**סדרת Watercolour: עפרונות צבעי מים

*Prismacolor:
**סדרת Watercolor: עפרונות צבעי מים
**סדרת Water-Soluble Graphite: עפרונות גרפיט מסיס

*Caran d'Ache:
**סדרת TECHNALO: עפרונות גרפיט מסיס
**סדרת CLASSICOLOR: עפרונות צבעי מים
**סדרת SUPRACOLOR Soft Aquarelle: עפרונות צבעי מים
**סדרת PRISMALO Aquarelle: עפרונות צבעי מים

*Lyra:
**סדרת REMBRANDT AQUARELL: עפרונות צבעי מים

*Royal Talens:
**סדרת Van Gogh Water colour: עפרונות צבעי מים

* Faber-Castell
**סדרת ALBERECHT DURER WATERCOULOR עפרונות מים.

קטגוריה:אמנות: חומרי גלם
קטגוריה:טכניקות ציור
צבא הונגריה

רונדל העכשווי של חיל האוויר ההונגרי]]
המבנה הארגוני של הצבא כפי שנראה בשנת 2022
צבא הונגריה, או "הכוחות המזוינים של הונגריה" (הונגרית Magyar Honvédség) הוא שמם של כלל הכוחות החמושים ההונגריים. לצבא ההונגרי שתי זרועות:
*חיל היבשה ההונגרי - חיל הרגלים ההונגרי ידוע כ"חיילות ההגנה על המולדת" (Honvédség). 
*חיל האוויר ההונגרי - חיל האוויר ההונגרי הוא הזרוע האווירית של הצבא.

== היסטוריה ==

עוד בעידן העתיק החלו להיווצר כוחות צבאיים באזור הונגריה אך גדולתה הצבאית של הונגריה החלה רק בזמן המהפכה ההונגרית של 1848 ולאחר מכן בהקמת האימפריה האוסטרו-הונגרית. הצבא ההונגרי השתתף במספר מלחמות, ובהן מלחמת העולם הראשונה, מלחמת העולם השנייה וכן בדיכוי המרד ההונגרי בשנת 1956.

הצבא ההונגרי הפחית את מספר הטנקים שברשותו בצורה דרסטית, חלק ניכר ממשאיות ההובלה שלו וחלק מגדודי המשמר שלו הוצאו משימוש. בשנת 1997, השקיעה הונגריה כ-560 מיליון דולר על הגנה. הונגריה אף הפכה להיות חברה בברית נאט"ו ב-12 במרץ 1999. בשנת 2001, החליט חיל האוויר ההונגרי לרכוש 14 מטוסי קרב מסוג JAS 39 Gripen. רכישה זו שיפרה באופן ניכר את יכולותיו של חיל האוויר. גיוס החובה בוטל ביוני 2004. קודם לכך הייתה התחייבות ל-6 חודשי שירות, עם התחייבות למילואים עד גיל 50.

== ציוד ==
=== חיל היבשה ===
כוח היבשה כולל: כ-50 טנקים, 12 תותחים נגררים + 24 בהזמנה, כ- 1,200 רכבים משוריינים.

=== חיל האוויר ===
צי המטוסים של החיל כולל: 14 מטוסי קרב JAS-39 גריפן, 8 מטוסי אימון, 8 מסוקי קרב מיל מי 24, 31 מסוקי תובלה, ועוד מספר מטוסי תובלה. בנוסף לזה יש לחיל גם מערכות הגנה אווירית.

==קישורים חיצוניים==

* 

*
*
הונגריה
הונגריה
הוגו זיכטינג

הוגו זיכטינג (בגרמנית: Hugo Süchting); 8 באוקטובר 1874 - 27 בדצמבר 1916) היה שחמטאי גרמני.

== קריירה ==
זיכטינג ניצח בתחרות קיל בשנת 1893 [https://web.archive.org/web/20111204043026/http://www.endgame.nl/dsb.htm], הגיע למקום ה-13 בתחרות לייפציג 1894 (ניצח: זיגברט טאראש), חלק מקום שני עם איגנץ פון פופיל אחרי רוברט בארנס בתחרות אייזנאך 1896 והגיע למקום ה-15 בתחרות ברלין 1897 (ניצח: רודולף שארושק) [http://xoomer.alice.it/cserica/scacchi/storiascacchi/tornei/1851-99/1897berlino.htm].

זיכטינג הגיע למקום השני בתחרות אלטונה 1897 וחלק מקום ראשון פעמיים - בתחרות אלמסהורן 1898 ובתחרות קיל 1900 (עם אוסקר אנטצה). בתחרות הנובר 1902 חלק זיכטינג מקום 14-15 (ניצח: דוד ינובסקי), זיכטינג ניצח בתחרות המבורג 1903, חלק מקום 8-9 בתחרות קובורג 1904 (ניצחו: רודולף סוידרסקי, קורט פון ברדלבן וקרל שלכטר), חלק מקום 11-12 בתחרות ברמן 1905 (ניצחו: גזה מארוצי ודוד ינובסקי), חלק מקום 5-6 בתחרות סטוקהולם 1906 (ניצחו: אוסיפ ברנשטיין וקרל שלכטר), חלק מקום 18-19 בתחרות אוסטנדה 1907 (ניצחו: אוסיפ ברנשטיין ועקיבא רובינשטיין), חלק מקום 13-14 בתחרות פראג 1908 (ניצחו: אולדריך דוראס וקרל שלכטר), חלק מקום 16-18 בתחרות וינה] 1908 (ניצחו: אולדריך דוראס, גזה מארוצי וקרל שלכטר), חלק מקום 6-7 בתחרות דיסלדורף 1908 (ניצח: פרנק מרשל) [http://xoomer.alice.it/cserica/scacchi/storiascacchi/tornei/pagine/itornei1900-09.htm] וחלק מקום 14-16 בתחרות קרלסבד 1911 (ניצח: ריצ'רד טייכמן) [http://xoomer.alice.it/cserica/scacchi/storiascacchi/tornei/1900-49/1911karlsbad.htm]. 

זיכטינג ניצח בשני דו-קרבות את פאול לאונהרדט 2.5-1.5 ואת קארל קארלס 2-1. שני הדו-קרבות התקיימו בהמבורג בשנת 1911. שנה לאחר מכן סיים בתיקו דו-קרב גומלין עם פאול לאונהרדט בתוצאה 2-2.

== קישורים חיצוניים ==

* [http://chessmetrics.com/cm/CM2/PlayerProfile.asp?Params=199510SSSSS3S127860000000111000000000028410100 מידע כללי]

קטגוריה:שחמטאים גרמנים
קטגוריה:גרמנים שנולדו ב-1874
קטגוריה:גרמנים שנפטרו ב-1916
תסמונת בלום

תסמונת בלום היא הפרעה תורשתית נדירה ורצסיבית שמאפייניה הם על פי רוב שברים ושינויי סדר בכרומוזומים של האדם הלוקה בה. התסמונת נתגלתה ותוארה לראשונה על ידי הדרמטולוג ד"ר דייוויד בלום בשנת 1954.

== תיאור ==
אנשים הלוקים בתסמונת בלום נמוכים מהממוצע, ולרוב מתאפיינים בקול גבוה, מבנה פנים ארוך וצר, אף ואוזניים בולטות. יש להם נטייה לשינויים בפיגמנטים ולהתרחבות כלי הדם בעור, במיוחד בהשפעת חשיפה לשמש. שינויים אלה מופיעים כפריחה אדומה בצורת פרפר על הפנים. השינויים בצבע העור עשויים להופיע גם על הזרועות.
תופעות נוספות שעשויות להופיע כוללות קשיי למידה, פיגור שכלי (אם כי לרוב האינטליגנציה תקינה), רגישות בדרכי הנשימה, סוכרת וכשל חיסוני שעלול לגרום להופעות חוזרות של דלקת ריאות ודלקות אוזניים. גברים הלוקים בתסמונת לא מייצרים בדרך כלל תאי זרע ולכן בדרך כלל הם עקרים. אצל נשים עם תסמונת בלום נפסק בדרך כלל המחזור החודשי בגיל צעיר יחסית.

אי יציבות כרומוזומית בתסמונת בלום גורמת לסיכון גבוה לחלות בסרטן, בדרך כלל כבר בעשור השני לחייו של הלוקה בתסמונת.

== שכיחות ותורשה ==
תסמונת בלום מופיעה בעיקר אצל יהודים ממוצא אשכנזי. אחד מכל מאה יהודים אשכנזים נושא את האלל האחראי לתסמונת, אולם אלל זה הוא רציסיבי ולכן רק במצב הומוזיגוטי הוא יתבטא, כלומר, רק אם האלל קיים אצל שני ההורים יש לילדם סיכוי בשיעור של 25% ללקות בתסמונת. אם אחד או שני ההורים הם נשאים, לילדם יש סיכוי של 50% גם לשאת את האלל הלא-תקין. בסקר שנעשה בישראל בסוף שנות ה-70 נמצא כי שכיחות הלוקים בתסמונת בלום בקרב האוכלוסייה האשכנזית בישראל - שבה התסמונת היא השכיחה ביותר - היא 1:98,000 לידות.

== בדיקת נשאות ==

גילוי נשאות האלל שגורם לתסמונת בלום נעשה על ידי בדיקת סקר גנטית. עקב נדירות התסמונת באוכלוסיות לא אשכנזיות, קיימת תועלת בביצוע בדיקות סקר באוכלוסיות אשכנזיות בלבד . מסיבה זו מוצעת כיום הבדיקה רק לבני זוג ששניהם אשכנזים או אשכנזים באופן חלקי. אם הבדיקה מעלה ששני בני הזוג הם נשאים, מומלץ לבצע בדיקת מי שפיר או בדיקת סיסי שיליה כדי לבדוק אם הוולד צפוי ללקות בתסמונת.

== תוחלת החיים ==
המחלה אינה ניתנת לריפוי, לכן הסובלים ממנה חייבים להיות במערב צמוד של רופא המומחה למחלה. המחלה גורמת לתחלואה ותמותה בגיל צעיר יחסית.<ref>[https://www.yoledet.co.il/tests-before-blum/ תסמונת בלום] באתר יולדת.</ref>

==קישורים חיצוניים==

== הערות שוליים ==

קטגוריה:מומים מולדים ומחלות כרומוזומליות

[https://web.archive.org/web/20090514144915/http://www.eitanrd.org.il/?p=292 תסמונת בלום]

קטגוריה:מחלות נדירות
קטגוריה:מחלות תורשתיות יהודיות
כישור (טווייה)

פלך]]
מימין - טוויה בכישור ופלך, משמאל טווייה בכישור ו[[גלגל טווייה]]
טווה בכישור ופלך
כישור הוא מכשיר ששימש לטווייה כבר בעת העתיקה ואחר כך בתקופת ימי הביניים, ביחד עם פלך או עם גלגל טווייה. טוויית הצמר, שהייתה אחת מהמלאכות העיקריות שניצבו בפני הנשים בתקופה זו, נעשתה על ידי סיבוב הפלך ופיתול סיבי הצמר סביבו, דבר שגרם להם להתלפף לכדי חוט אחיד. הכישור עוזר לשמור ולאחסן את הסיבים שעדיין לא נטוו, כך שלא יסתבכו ושיהיו קלים לטווייה. השימוש בכישור חשוב במיוחד כאשר טווים פשתן, שכן סיביו ארוכים ונוטים יותר מסיבים קצרים יותר להסתבך אחד בשני.

כישור פשוט הוא מקל ארוך, אך במהלך ההיסטוריה פותח הכישור ובאזורים שונים בעולם נפוצו צורות שונות של כישור, כדוגמת כישור בצורך קלשון בעל שיניים שעזרו להחזיק את הסיב הנטווה, או כישור בצורת מחתה, בעל ראש רחב ושטוח. 

בחלק מגלגלי הטוויה, ניתן למצוא כישור מובנה עליו יכולה הטווה לקשור את סיביה בזמן הטוויה.

מיומנות הטוויה הייתה מיומנות נדרשת ביותר במהלך, ולכן כל אדם למד לטוות, ונדרש לעשות זאת על מנת לעזור בנטל הכנת הבגדים לבני הבית, וכן להגדלת ההכנסה המשפחתית ממכירת החוטים המוכנים. עם המהפכה התעשייתית והמצאת מנוע הקיטור, הוחלפו הכישור והפלך, שהיו עד אז הדרך היחידה לטוויית חוטים לבגדים, על ידי המכונות, והטוויה במכשירים אלו כיום הוא בעיקר כתחביב.

== הכישור והטוויה כסמל==
הכישור והפלך מסמלים מלאכה נשית, מאחר שבעבר כמעט כל אישה ידעה לטוות (להבדיל מאריגה שהייתה מסובכת יותר).

במעשייה "היפהפייה הנרדמת", מטילה המכשפה הרעה קללה על הנסיכה, ואומרת שתידקר על ידי פלך. למעשה, בפלך אין חלק חד שיכול לדקור, והוא מופיע כאלמנט הדקירה רק בעיבוד מאוחר של האגדה. באגדה המקורית הנסיכה אכן נדקרת במהלך הטוויה, אך לא מפלך, אלא מסיבי פשתן שחודרים תחת ציפורנה. במהלך שנתה, מגיע הנסיך ואונס אותה.<ref></ref> הנסיכה מתעוררת רק כאשר התאומים שילדה יונקים את אצבעה ומוציאים את הסיבים.<ref></ref> פשתן הוא סיב חזק שפוצע בקלות את היד, ונהוג להרטיבו לפני הטווייה.

אגדה נוספת שבה מוזכרים הכישור והפלך היא "עוץ לי גוץ לי", שבה הייתה צריכה בת הטוחן לטוות זהב מקש. בעיבוד המחזה לעברית שכתב אברהם שלונסקי נכתב: "(בת הטוחן): מה זאת נטפל עליי המלך?/ שוב עליי לטוות בפלך/לטוות מקש זהב טהור/ואיזה לילה, איזה קור."

הכישור מוזכר במקרא פעם אחת בלבד (מילה יחידאית), בשיר המפורסם הפותח במילים "אשת חיל מי ימצא" (משלי פרק לא) שבו נאמר (פסוק יט): "יָדֶיהָ שִׁלְּחָה בַכִּישׁוֹר וְכַפֶּיהָ תָּמְכוּ פָלֶך".

גלגל טוויה הוא גם סמלה של הודו. עד לשנת 1947 הוצג במרכזו של דגל הודו ה"צ'רקהה" (Charkha) שסימל את גלגל טווייה של מהאטמה גנדי. לאחר מכן הוחלף לגלגל אחר בשם "אשוקה צ'קרה".

== ראו גם ==
*אריגה
*סריגה
*אמנות סיבים
*רקמה

==קישורים חיצוניים==

* 

== הערות שוליים ==

קטגוריה:מלאכת יד
צבא סרביה

צבא סרביה (בסרבית: Војска Србије או Vojska Srbije) הוא שמם של כלל הכוחות החמושים המאורגנים הסרביים של רפובליקת סרביה. הצבא מבצע את פעולותיו לפי החוקים והתקנות של רפובליקת סרביה.

== ארגון ==
לצבא הסרבי שלושה שלבים מאורגנים: אסטרטגי, מבצעי וטקטי.
הצבא הסרבי מורכב מהכוחות:
* כוחות היבשה הסרביים
* חיל האוויר הסרבי
* פיקוד האימונים של הצבא הסרבי

:יחידות תחת פיקוד ישיר של המטה הכללי:
* בסיס מרכז הלוגיסטיקה
* חיל המשמר הסרבי
* בריגדת סינגל

===כוחות היבשה הסרביים===
כוחות היבשה הסרביים הוא החיל הגדול ביותר בצבא הסרבי והראשון שהוקם בו. הוא מכיל את חיל הרגלים הסרבי, חיל השריון ומספר בסיסי אימונים.

===חיל האוויר הסרבי===
[[מטוס קרב מסוג מיג 29 המשמש לשמירה על השמיים הטריטוריאליים של סרביה]]
רונדל של חיל האוויר הסרבי]]
חיל האוויר הסרבי הוא החיל אחרון שהוקם בצבא הסרבי. תפקידו של החיל הוא להגן על השטח הטריטוריאלי האווירי של סרביה ולספק כוח הרתעה נגד איומים חיצוניים. חיל האוויר הסרבי מונה כ-3,000 אנשי צוות, כ-170 מטוסים בשבע טייסות ובשני בסיסים. הטייסות של החייל משתמשות בכלי הטיס הבאים:

* טייסת אחת של מטוסי קרב מסוג מיג-21 ומיג 29 מתוצרת סובייטית.
* טייסת אחת של מטוסי קרב מסוג J-22 אוראו מתוצרת סרביה. 
* טייסת אחת של מטוסים מסוג Utva 75 ו-סופר גאלב.
* טייסת אחת של מסוקים מסוג Gazelle Gama נגד טנקים.
* טייסת אחת של מסוקים מסוג מי-8 וגאזל.
* טייסת אחת של מטוסי תובלה מסוג אנטונוב An-26 ומסוקי תובלה מסוג מי-8.

===פיקוד האימונים של הצבא הסרבי===
הפיקוד הוקם ב-23 באפריל 2007 ותפקידו לאמן את הטירונים המגיעים לצבא הסרבי וכן לבצע אימונים ביחידות בעלות ניסיון.
טבלת הארגון של הצבא (נכון ל-2022)

== מודרניזציה ==
בסוף שנת 2003 החל הצבא הסרבי מתהליך מודרניזציה לכל חיילות הצבא.
טנקים ישנים מסוג T-55 יוצאו משירות וימכרו.
חלק מהטנקים מסוג T-72 ימכרו וחלק ישמשו לאימונים.
טנקים מסוג M-84 יוחלפו בטנקים מסוג M-2001.

חיל האוויר הסרבי יחליף את המטוסים הישנים מסוג MiG-21 ו- J-22 במטוסים חדישים יותר עד שנת 2010.

שר הביטחון הסרבי מתכנן להגדיל את תקציב הצבא בשנים הבאות כדי לספק עזרה ומודרניזציה לחיל האוויר הסרבי.
חיל האוויר יקבל 30 מטוסים חדשים שיחליפו חלק ממטוסיו הישנים, 20 מסוקים חדשים יחליפו את מסוקי ה-Mi-8 וכ-4 מטוסי תובלה שיחליפו את מטוסי התובלה הישנים AN-26 ו-AN-2.

== מבצעי שמירה על שלום עולמי==
250px
כיום סרביה מבצעת מבצעים של שמירת שלום עולמי כחלק מכוחות הפועלים באפריקה.
:משימות לשמירה על שלום עולמי:
*בליבריה – 6 קצינים כמשקיפים צבאיים.
*בחוף השנהב – 3 קצינים כמשקיפים צבאיים.
*ב – 2 קציני רפואה וארבעה טכנאים רפואיים.

== ראו גם ==
* הצבא העממי היוגוסלבי

==קישורים חיצוניים==

* 

==הערות שוליים==

קטגוריה:סרביה: צבא וביטחון
סמל ויקטוריה

סמל ויקטוריה הוא הסמל הרשמי של מדינת ויקטוריה שבאוסטרליה.

==היסטוריה==
ויקטוריה הייתה הראשונה מבין מדינות אוסטרליה שקיבלה סמל רשמי. הסמל הוענק למדינה ב-6 ביוני 1910 על ידי המלך ג'ורג' החמישי. הסמל הוענק בעקבות בקשה של ממשלת המדינה למשרד המושבות בשנת 1909. במסגרת מכתב הבקשה, ביקשה המדינה כי הסמל ישלב אלמנטים שסימלו את המדינה מאז שנת 1877 - ובהם הצלב הדרומי. כמו כן ראש ממשלת המדינה, ג'ון מוריי, ביקש כי בסמל יעשה שימוש בכתר ה"אימפריאלי" (ככל הנראה מאחר שחשב שמדובר בכתר של האימפריה - ואולם מדובר בסמל מתקופת בית טיודור, שאין לו כל קשר לאימפריה הבריטית. על פי הנוהג, נעשה שימוש בסמלים בכתר אדוארד הקדוש, כאשר בכתר אדוארד הקדוש חצאי הקשת עולים משולי הכתר ואז יורדים לעבר מרכז הכתר למקום חיבורם מתחת המונד, בעוד שבכתר אימפריאלי חצאי הקשת עולים לעבר מקום המפגש במרכז הכתר למקום חיבורים מתחת המונד.

בשנת 1958 הפך האימפרסה (Epacris impressa Labill) לפרח הרשמי של המדינה, והוחלט לשלבו בסמל.

ב-28 במרץ 1973 חתמה המלכה אליזבת השנייה מלכת אוסטרליה על צו מלכותי המוסיף את הפרח לגבעת הדשא שבבסיס הסמל, משני צידי שלט האצולה.

במסגרת צו זה נקבע שהכתר שיחזיק הקנגורו יהיה כתר אדוארד הקדוש, כמקובל.

==תיאור הסמל==
במרכז הסמל שלט אצולה כחול שעליו חמישה כוכבים לבנים המסמלים את הצלב הדרומי.

בציצת הסמל, מעל הקסדה חצי קנגורו מחזיק בידיו את כתר אדוארד הקדוש.

משני צידי שלט האצולה שני תומכים: השמאלית - אישה לובשת גלימה כחולה, המחזיקה ענף עץ זית בידה המרוחקת משלט האצולה (היד הימנית), לראשה זר עלי דפנה, והמסמלת שלום; והימנית - אישה הלובשת גלימה אדומה המחזיקה בידה המרוחקת משלט האצולה (היד השמאלית) קרן שפע, לראשה זר עשוי שיבות, והמסמלת רווחה.

מתחת לסמל מופיע מוטו המדינה באנגלית: שלום ורווחה. מוטו זה, היה המוטו הראשון של גוף ממשלתי באוסטרליה שעשה שימוש בשפה האנגלית.

==ראו גם==
* סמל אוסטרליה
* דגל ויקטוריה

==קישורים חיצוניים==

* [https://web.archive.org/web/20130419234110/http://www.dpc.vic.gov.au/index.php/resources/victorian-symbols-emblems/victorian-coat-of-arms סמל ויקטוריה] באתר ממשלת ויקטוריה 
* [http://www.dfat.gov.au/facts/coat_of_arms.html סמלי מדינות אוסטרליה] באתר ממשלת אוסטרליה 

קטגוריה:ויקטוריה (אוסטרליה): סמלים לאומיים
ויקטוריה

קטגוריה:קבוצת הכוכבים הצלב הדרומי
קטגוריה:קנגוריים בתרבות
סמל טריטוריית האי נורפוק

סמל טריטוריית האי נורפוק (באנגלית: Coat of arms of Norfolk Island) הוא הסמל הרשמי של האי נורפוק, אחד מטריטוריות אוסטרליה.

הסמל הוענק רשמית לאי בצו של המלכה אליזבת השנייה, מלכת אוסטרליה ב-20 באוקטובר 1980.

==תיאור הסמל==
במרכז הסמל נמצא שלט אצולה שבמרכזו משולש לבן על רקע סגול. על המשולש מצויר עץ אראוקריה רמה המסמל את האי נורפוק, ועל הרקע הסגול, משני צידי המשולש הלבן מצוירים כוכבים לבנים.

בתחתית שלט האצולה הר סלעי, המסמל את האי, וספר פתוח המסמל את התנ"ך.

לשלט האצולה שני תומכים: משמאל אריה המסמל את הקשר לממלכה המאוחדת ומימין קנגורו המסמל את הקשר לאוסטרליה. כפתו השמאלית של האריה תומכת בשלט ובכפתו הימנית הוא אוחז בעוגן. בהתאם כפתו הימנית של הקנגורו תומכת בשלט ובימנית הוא אוחז בעוגן. העוגנים מסמלים את העבר הימי של המתיישבים הראשונים של האי - שורדי המרד על הבאונטי.

בציצת הסמל - אריה האחוז בידיו כוס מכוסה.

בתחתית הסמל מופיע מוטו האי באנגלית: "INASMUCH" ("לכן..." או "היות ש...")

==ראו גם==
* דגל טריטוריית האי נורפוק

נורפוק

קטגוריה:נורפוק (אי): סמלים לאומיים
נורפוק
קטגוריה:אריות בתרבות
קטגוריה:קנגוריים בתרבות
מרקוס רוזנברג

נילס מרקוס רוזנברג (שוודית: Nils Markus Rosenberg; נולד ב-27 בספטמבר 1982 במאלמה, שוודיה) הוא כדורגלן עבר שוודי ששיחק בעמדת חלוץ.

רוזנברג נולד וגדל במאלמה. בצעירותו שיחק בקבוצות הנוער של המועדון העירוני המפורסם. בשנת 2001 ערך את הופעת הבכורה במדי הקבוצה הבוגרת, במשחק מחצית מול יפלה במסגרת הגביע השוודי. רוזנברג שיחק במאלמה במשך ארבע עונות, בהן השתתף ב-52 משחקים והבקיע 19 שערים. בעונת מיעט לשחק במדי קבוצתו, ובסופה הושאל להאלמסטד לעונה אחת. בהאלמסטד הוא הציג יכולת מרשימה, ובחלון ההעברות בחודש ינואר עבר למועדון הכדורגל אייאקס אמסטרדם.

רוזנברג הפך לאהוד בקרב האוהדים והעיתונאים ברחבי שוודיה, הולנד ושאר אירופה. בעונתו הראשונה באייאקס זומן לראשונה לסגל הבוגר של נבחרת שוודיה. באייאקס כבש 12 שערים, במהלך 40 הופעות במדי המועדון. במשך תקופתו באייאקס זכתה הקבוצה פעמיים בגביע ההולנדי.

רוזנברג עזב את אייאקס בעקבות סכסוך עם מאמנו, האנק טן קאטה, ועבר למועדון ורדר ברמן. הוא היה תחת חוזה עם הגרמנים במשך חמש שנים, מתוכן שיחק 4 בקבוצה ועוד אחת כמושאל לראסינג סנטנדר הספרדית. כשחקנה של ברמן, העפיל רוזנברג בעונת עד לגמר גביע אופ"א, שם פתח בהרכב בהפסד קבוצתו 2–1 לשחטאר דונצק. בשנת 2012 תם חוזהו של רוזנברג בורדר ברמן והוא עבר לוסט ברומיץ' אלביון מהפרמייר ליג. רוזנברג לא זכה להצלחה רבה בווסט ברומיץ', ובפברואר 2014 חתם במאלמה.

בנבחרת שוודיה, רוזנברג נמנה בסגל לטורנירי מונדיאל 2006, יורו 2008 ויורו 2012.

== קישורים חיצוניים ==

* [https://web.archive.org/web/20070606053128/http://www.werder.de/team/spieler/rosenberg.php פרופיל באתר הרשמי של ורדר ברמן]
* [http://www.goal.com/en-us/Articolo.aspx?ContenutoId=497664 פרופיל באתר Goal]

קטגוריה:כדורגלנים שוודים
קטגוריה:חלוצי כדורגל שוודים
קטגוריה:מאלמה: כדורגלנים
קטגוריה:כדורגלני מאלמה
קטגוריה:כדורגלני האלמסטאד
קטגוריה:כדורגלני אייאקס
קטגוריה:כדורגלני ורדר ברמן
קטגוריה:כדורגלני ראסינג סנטנדר
קטגוריה:כדורגלני וסט ברומיץ' אלביון
קטגוריה:כדורגלני נבחרת שוודיה
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:כדורגלני יורו 2012
קטגוריה:ספורטאים שוודים בהולנד
קטגוריה:ספורטאים שוודים בגרמניה
קטגוריה:ספורטאים שוודים בספרד
קטגוריה:ספורטאים שוודים באנגליה
קטגוריה:שוודים שנולדו ב-1982
גביע לארי אובריאן

גביע אליפות ה-NBA על שם לארי אובריאן (באנגלית: Larry O'Brien Championship Trophy) הוא גביע ספורט המוענק לקבוצה הזוכה באליפות ליגת ה-NBA. 
== היסטוריה ==
הגביע נקרא על שם לארי אובריאן שהיה הקומישינר של הליגה בשנים 1975–1983, והוא מוענק מיד בתום סדרת הגמר של ה-NBA. הגביע בתצורתו הנוכחית, מוענק משנת 1977 ומחליף את הגביע הקודם שהיה בעל עיצוב שונה.

שמו של הגביע הוחלף ב-1984, לאחר שקודם לכן, בשתי תצורותיו, נקרא על שם וולטר בראון, אחד ממייסדי ה-NBA, ובעליה הראשונים של קבוצת בוסטון סלטיקס. 

הגביע שוקל כשישה וחצי קילוגרם ועשוי מסגסוגת המכילה ברובה כסף ונחושת. הגביע מצופה זהב 24 קרט, שוויו מוערך בכ-13,500 דולר שהם שוום לכ-45,989.44 ש"ח, גובהו כ-60 ס"מ והוא נראה כמו כדורסל הנכנס לרשת, הכדורסל עצמו הוא בגודל של כדור NBA תקני.

גביע חדש מיוצר כל שנה ואלופת הליגה זוכה להחזיק בו לצמיתות, כשעל הגביע המוענק לה נחרטים השנה ושם הקבוצה.

== ראו גם ==
* רשימת הזוכות באליפות ה-NBA
* גמר ה-NBA

==קישורים חיצוניים==

* [http://www.sptimes.com/2003/04/10/Lightning/The_trophies.shtml The trophies], St. Petersburg Times

קטגוריה:פרסי NBA
קטגוריה:פרסי כדורסל
מסע

פסל המוקדש לנוסע - [[אוביידו, ספרד]]
אופנת המטיילים ב[[ארץ ישראל בשנות ה-30]]
מסע הוא מעבר של נוסע בין מקומות שונים. לעיתים מסתיים המסע בחזרה לתחנת המוצא, ולעיתים תכליתו היא מעבר למקום אחר. טיול הוא מסע שנועד להנאה, לימוד ובילוי, ובדרך כלל בסופו חוזר המטייל לתחנת המוצא. משך המסע משתנה, החל ממסע קצר שמשכו נמדד בשעות, וכלה במסע ארוך הנמשך חודשים ואף שנים. בשונה מטיול, מסע עשוי להיערך כחלק מאילוץ.

בני האדם ערכו מסעות מאז שחר האנושות. האדם גילה את המרחב שסביבו, העשיר את קניינו החומרי והרוחני ויצא למלחמות וכיבושים באמצעות תנועה, כיחיד או בקבוצה, ממקום מושבו הקבוע למקום אחר. בתוך כך בנה האדם ערים, מצא אוצרות ושינה את תוואיי-הטבע המוכרים.

== מטרות נפוצות ==

* מסחר: לקטגוריה זו משויכים מסעותיהם של מגלי-הארצות שביקשו להעביר סחורות בין יבשות שונות ואגב כך מצאו טריטוריות חדשות.
* הגירה: מעבר לארץ חדשה.
* תיירות: חוויה בלתי-אמצעית, שמהותה מפגש עם מקומות בעלי משמעות סמלית, דתית (עלייה לרגל), תרבותית, היסטורית או רגשית. פעולת הטיול היא גם נסיעה או הליכה לצורכי נופש, כשהמטרה היא לגלות מקומות או להינפש משגרה או מהרגל מסוים.

==סיפורי מסע==
סיפורי מסע מופיעים בספרות מהעת העתיקה ועד ימינו. הסופר מאיר שלו חילק את סיפורי המסע לשלוש קטגוריות:
* מסע משיכה: מסע שבו ההולך נמשך אל המובטח לו בסופו. דוגמאות לכך הן מסעו של אודיסאוס אל ביתו ומסע הארגונאוטים להבאת גיזת הזהב. 
* מסע דחיפה: מסע שבו הנוסע מבקש להתרחק ממקום מסוים, מבעיה או מחיים שקץ באורחותיהם. דוגמאות לכך הן מסעו של יעקב מארץ כנען לחרן, בבריחתו מעשו, ומסעו של יונה הנביא, הבורח מאלוהיו.
* מסע שתכליתו היא המסע עצמו: דוגמאות לכך הן מסעו של גוסטב אשנבאך לוונציה, בנובלה "מוות בוונציה", מסעו של ישמעאל ברומן "מובי דיק" ומסעו (שלא התממש) של עכברוש המים לארצות הדרום בספר "הרוח בערבי הנחל".

== ראו גם ==
* טרק (טיול)
* יוממות
* נדידת עמים

== לקריאה נוספת ==
* דוד תירוש (עורך), הולכים מים אל ים, ירושלים: הוצאת יד יצחק בן-צבי, תש"ע 2010

==קישורים חיצוניים==

* [http://web.nli.org.il/sites/NLIS/he/Education/Pages/itemPage.aspx?ItemID=NNL03_EDUSP4589 מסעות באוספי הספרייה הלאומית, סרטון] באתר החינוך של הספרייה הלאומית
* 
* 

==הערות שוליים==

*
קטגוריה:ערכים שבהם תבנית בריטניקה אינה מתאימה
כתר ההכתרה של ג'ורג' הרביעי

כתר ההכתרה של ג'ורג' הרביעי (באנגלית: Coronation Crown of George IV) היה כתר ההכתרה של המלך ג'ורג' הרביעי אשר שימש בטקס הכתרה בשנת 1821. מאז שנת 1823 לא נעשה בו שימוש.

==היסטוריה==
ג'ורג' הרביעי אשר הורה על ייצור הכתר.]] 
המלך ג'ורג' הרביעי, עוד בטרם הוכתר כמלך, היה ידוע באקסטרווגנטיות שלו. עד אותה עת היה נהוג שישנו כתר לשימוש ממלכתי יומיומי הנפרד מכתר ההכתרה. ג'ורג' הרביעי הורה על ייצור כתר אחד במטרה שכתר זה ישמש אותו הן בהכתרתו והן בטקסים ממלכתיים (כגון טקס פתיחת הפרלמנט).

ג'ורג' הרביעי נתן הנחיות מדויקות בדבר מראה הכתר. על פי המסורת - כתרי אנגליה ובהמשך כתרי בריטניה היו מעוטרים בפרחי חבצלת המסמלים את טענת מלכי אנגליה לזכותם לכתר צרפת. ג'ורג' החליט לוותר על פרחי החבצלת, והורה להחליף אותם בקוץ - סמל סקוטלנד, שושנה - סמל אנגליה ותלתן - סמל אירלנד. בשל התנגדות קולג' הסמלים המלכותי נזנחה תוכניתו לשנות את הסמלים המקובלים.

==תיאור הכתר==
הכתר יוצר בהתאם לסטנדרטים שהיו מקובלים עד אותה עת, ולא בהתאם להנחיות המלך. הכתר כלל ארבעה חצאי קשתות המחוברים לבסיס הכתר בצלב פאטה בו היו משובצים יהלומים. חצאי הקשתות נפגשו במרכז הכתר, וחוברו למונד משובץ יהלומים ואבנים יקרות, שבראשו צלב מוזהב.

בדומה לכתר ג'ורג' הראשון ובשונה מכתר אדוארד הקדוש, חצאי הקשתות עולים מבסיס הכתר למקום המפגש במרכזו, ולא יורדים שוב במרכז הכתר לאחר העלייה מהבסיס.

בסיס הכתר, העשוי זהב וכסף תוכנן על ידי פיליפ לייברט, וכלל עיצוב מקורי וחדשני - מסגרת הזהב כמעט בלתי נראית, ורואים רק את 12,314 היהלומים המשובצים בה.

==שימושים==
ג'ורג' הרביעי שאף שהכתר שייצר יהפוך לכתר הממלכתי הרשמי של אנגליה, וישמש במקום כתר אדוארד הקדוש - ששימש ככתר הרשמי. על פי הנוהג, בעת ההכתרה נשכרו יהלומים עבור הכתר, ובסיום הטקס הושבו היהלומים לבעליהם. ג'ורג' הרביעי הפעיל במשך שנתיים לחץ על ממשלתו לרכוש את היהלומים ולהפכם לרכוש המדינה אולם הממשלה סירבה בשל העלויות הגבוהות. בשנת 1823 היהלומים המושכרים הושבו לבעליהם והכתר נותר ריק בלא היהלומים המשובצים בו, ולא נעשה בו כל שימוש מאז שנה זו.

כיום מוצג הכתר בבית התכשיטים שבמצודת לונדון כאשר משובצים בו יהלומים שהושאלו מדה בירס.

קטגוריה:תכשיטי הכתר של הממלכה המאוחדת
ג'ורג' הרביעי
משפחה וחצי

משפחה וחצי היא סדרת דרמה ישראלית שנכתבה על ידי גלילה רון־פדר-עמית ושודרה לראשונה בזכיינית רשת בערוץ 2 בשנים 1998–2001. החל מיוני 2008 החלו שידורים חוזרים של הסדרה בערוץ Yes קולנוע ישראלי. באותה שנה הופקה העונה החדשה של הסדרה, אשר מהווה המשך לסדרה המקורית, שכללה 83 פרקים.

== רקע ==
בני זוג שנקראים דוביק (דב) (נתן דטנר) ותמי (תמר) (גיליה שטרן) דגן, המגדלים את שני ילדיהם אור (דנה מרמור) ותום (עומר מילר) בחום ואהבה, מחליט לאמץ שני מתבגרים הזקוקים למשפחה אומנת: איציק דוידי (לביא זיטנר) וסיון כהן (יעל פוליאקוב). בני המשפחה השונים מתמודדים כל אחד עם בעיותיו שלו, תוך כדי דגש על בעיות של ילדי האומנה הקשורים לעברם ומשפחותיהם.

לאחר עליית הסדרה לאקרנים כתבה גלילה רון־פדר-עמית בין השנים 1998- 2001 סדרה של חמישה ספרים שבהם הציגה את מחשבותיהם ורגשותיהם של דמויות הסדרה, כל אחד מנקודת המבט של דמות אחרת, והספרים יצאו בשמות הבאים:
"סיפורו של איציק", "סיפורה של סיון", "סיפורה של אור", "סיפורו של תום" ו"סיפורו של איתן".

שיר הפתיחה של הסדרה נקרא "תגיד תודה שיש לך עיניים", וכתבה אותו חנה גולדברג, הלחין יובל שרים וביצעה סי היימן.

בין השחקנים בתפקידי אורח בסדרה היו: גור רוזן, דדי זוהר ואסתי קוסוביצקי.

==עוד משפחה וחצי==
לוגו הסדרה
"עוד משפחה וחצי" היא סדרת המשך לסדרה "משפחה וחצי", וכללה 30 פרקים ושודרה בשנת 2009. 

בסדרה זו מסתבר שדוביק ותמי התגרשו, ודוביק עבר לחיות עם מיקי (לימור גולדשטיין), עורכת דין במקצועה, והם חיים עשר שנים ביחד, ולהם בן משותף בשם עופרי (טל גרושקה), ובת מנישואיה הקודמים של מיקי בשם דניאל (תמר שם אור). 
בנוסף לשני הילדים מחליטה המשפחה לאמץ שני ילדים הזקוקים למשפחה אומנת: אושרת (רותם זיסמן-כהן) ואלירן (דקל עדין). הפרקים בסדרה החדשה מראים סיטואציות היכולות לקרות לבני הנוער בחיי היומיום.

שיר הפתיחה של הסדרה היה "מה ידוע על היום הזה" של הזמר מאור כהן.

השחקנים המשתתפים בתפקידי אורח בסדרה היו: אוולין הגואל, לביא זיטנר וגיליה שטרן.

==שולחן לשישה==

שולחן לשישה היא סדרת ספין-אוף על דמותו של דוביק דגן. לאחר שילדיו עזבו את הבית ואשתו מיקי חיה בנפרד ממנו, הוא מאכלס בביתו בני נוער שהתנתקו ממשפחותיהם וגרים ברחוב. בכל פרק מסופר על חייהם של ששת הנערים שהתקבצו לבית, ועל בעיותיהם השונות. 

את הסדרה כתבה גלילה רון פדר-עמית ומככבים בה נתן דטנר, יובל שרף, אלי קרן-אסף וגיא סלניק. 

היא שודרה בשנת 2013 בערוץ 10 וכללה 22 פרקים.

== קישורים חיצוניים ==
=== משפחה וחצי ===

* 
ביקורות
* 
=== עוד משפחה וחצי ===
* 

==הערות שוליים==

קטגוריה:סדרות טלוויזיה ישראליות שעלו לשידור בשנות ה-1990
קטגוריה:סדרות טלוויזיה ישראליות
קטגוריה:סדרות דרמה משפחתיות ישראליות
קטגוריה:הטלוויזיה החינוכית הישראלית
קטגוריה:סדרות נעורים ישראליות
קטגוריה:גלילה רון־פדר-עמית
קטגוריה:תוכניות שצולמו באולפני הרצליה
קטגוריה:סדרות טלוויזיה על משפחות
נוסע

נוסעים ב[[מעבורת]]
נוסע הוא אדם אשר נמצא בכלי תחבורה, ועובר באמצעותו ממקום למקום. פעולת ההעברה נקראת הסעה.

משתמשים במונח "נוסע" בהקשרים הבאים:
* אדם נוסע במכונית, מבלי לציין אם שילם תמורת הנסיעה או לא.
* אדם הנוסע בתשלום בתחבורה ציבורית: אוטובוס, רכבת, מטוס או אונייה. אנשי צוות אוויר או צוות האונייה לא ייחשבו לנוסעים, אך נהג שכיר המסיע רכב ייחשב כנוסע.
* אדם הנוסע במעלית, דרגנוע ואמצעי הסעה דומים.

== מעמד משפטי ==
במסגרת סמכויות משפטיות, החוק קובע את חובותיו של המוביל הציבורי כלפי הנוסע. בנוסף לכך את חובות הנהג, הטייס או הרב חובל כלפי הנוסעים שהוא מוביל בכלי התחבורה שלו.

==ראו גם==
* נוסע סמוי

==קישורים חיצוניים==

*
קטגוריה:תחבורה
פביאן אסמאן

ולטר פביאן אסמאן (בספרדית: Walter Fabián Assmann; נולד ב-23 במרץ 1986 בעיירה סאראטה שבפרובינציית בואנוס איירס, ארגנטינה) הוא כדורגלן ארגנטינאי המשחק בעמדת השוער בקבוצת אלדוסיבי.

אסמאן שיחק במחלקת הנוער של אינדפנדיינטה. הוא שימש כמחליפו של אוסקר אוסטארי, שנחשב באותם ימים לשוער העתיד של ארגנטינה. אסמאן עבר לקבוצה הבוגרת ב-21 באפריל 2007 ושיחק בשני משחקים בטורניר הקלאוסורה לשנת 2007. עם העברתו של אוסטארי לקבוצת חטאפה, הפך אסמאן לשוער הראשון של הקבוצה.

אסמאן שיחק בנבחרות הצעירות של ארגנטינה.

== תארים ==
;אינדפנדיינטה
* גביע סודאמריקנה: 

==קישורים חיצוניים==

* [http://caindependiente.com/cms/arqueros.php?id=150 דף השחקן באתר הרשמי של אינדפנדיינטה]

קטגוריה:ארגנטינאים שנולדו ב-1986
קטגוריה:כדורגלנים ארגנטינאים
קטגוריה:שוערי כדורגל ארגנטינאים
קטגוריה:כדורגלני אינדפנדיינטה
קטגוריה:כדורגלני לאס פאלמאס
קטגוריה:כדורגלני קילמס אתלטיקו קלוב
קטגוריה:כדורגלני ולס סארספילד
קטגוריה:כדורגלני אלדוסיבי
תצורת הלשון

תצורת הלשון ב[[נחל פרצים]]
תצורת הלשון (באנגלית: Lisan formation) היא תצורה גאולוגית הנמנית עם חבורת ים המלח. סימנה במפה גאולוגית הוא Qli. התצורה הושקעה משני צידי נהר הירדן בעת קיומה של ימת הלשון, ומכאן שמה. לעיתים נקראת התצורה גם בשם "חוואר הלשון" בשל צבעה ופריכותה, אולם מדובר בטעות שכן תצורת הלשון אינה מורכבת מחוואר.

סלעי התצורה כוללים וָרווֹת – שכבות ריבוד עונתיות או שנתיות של סלעי משקע. בעונות החורף שקעו בימה חרסיות וחומרי סחף שנשטפו לימה על ידי מערכת נחלים ויצרו את השכבות הכהות. בעונת הקיץ פסקה זרימת המים לאגם, והחלה התאדות אשר הביאה לעליית מליחות המים. בתנאים אלה החלו לשקוע ארגוניט וגבס אשר יצרו את השכבות הבהירות.

עובי התצורה הוא כ-45 מטרים. שכבות תצורת הלשון הורבדו במהלך הפליסטוקן בימת הלשון בתקופה שבין 14–70 אלפי שנים לפני זמננו.

הקמטים בשכבות תצורת הלשון נוצרו כתוצאה מרעידות אדמה, שעירבלו את שכבות הבוץ בהם שקעו שכבות חרסית וארגוניט צעירות שלא הספיקו להתגבש לגמרי. בדרך זו נוצרו הקימוטים המאפיינים את שכבות הלשון בנחל.

המים מתחתרים בקלות בסלע הפריך של תצורת הלשון ויוצרים את הבתרונות של דרום ים המלח. מערת הקמח בערוץ נחל פרצים היא דוגמה טובה לתהליכי הבליה החלים על הסלע.

==גלריה==
<gallery widths="200" heights="180" perrow="4">
Lisan formation and Allenby Bridge.jpg|גבעה של התצורה - ברקע גשר אלנבי וירדן
Laison Formation at south Jordan valley.jpg|מחשוף מהתצורה למעלה קונגלומרט
Nahal pratzim 1.JPG|קימוטים בשכבות חוואר הלשון
Lisan formation in Pratzim river 3.jpg|תקריב על שכבות תצורת הלשון
Lissan formation 1.JPG|תקריב על תצורת הלשון
PikiWiki Israel 20539 Geography of Israel.JPG|תצורת הלשון באזור מצדה
</gallery>

== קישורים חיצוניים ==
* יובל ברטוב, [https://earth.huji.ac.il/sites/default/files/earth/files/vol1_02.pdf אגם הלשון: מפלסים ואקלים], "מלח הארץ", חוברת מס' 1, 2004
* שמואל מרקו, [https://earth.huji.ac.il/sites/default/files/earth/files/vol3_03.pdf משקעים אגמיים באגן ים המלח כסיסמוגרפים מאובנים], "מלח הארץ", חוברת מס' 3, 2008

הלשון, תצורה
גאיס

גאיס (GAIS) היא קבוצת כדורגל שוודית מהעיר גטבורג, המשחקת בליגה השנייה בשוודיה לאחר שירדה מליגת העל השוודית בסוף עונת 2012. הקבוצה משחקת במדים בצבעי שחור-ירוק. נוסדה במרץ 1894.

גאיס היא אחת מקבוצות הכדורגל הוותיקות בשוודיה. הקבוצה הייתה מחבריה המייסדים של ליגת העל השוודית וכן האלופה הראשונה שלה. היא הוסיפה זכייה בגביע השוודי בשנת 1942. בסך הכול, זכתה הקבוצה בארבע אליפויות לאומיות ובחמש אליפויות הליגה (בשוודיה היו מספר מסגרות כדורגל, שרק האלופה באחת מהן הוכתרה כאלופת המדינה). ברוב התארים זכתה בעשורים הראשונים של המאה ה-20. גאיס שיחקה 49 עונות בליגה הראשונה. בעשורים האחרונים הקבוצה לא מצליחה כבעבר. מתוך 30 העונות האחרונות הייתה בליגה הראשונה ב-8 בלבד, ויתר על כן היא שיחקה בליגה השלישית במשך 6 עונות. הקבוצה הצליחה לחזור לליגה העליונה בשנת 2006. את העונה היא סיימה במקום ה-10, כאשר ג'יימס קין כבש 10 מ-25 שערים של העונה של המועדון. גאיס שיחקה בליגה העליונה עד לשנת 2012, בה ירדה לליגת משנה ונכון לשנת 2021 טרם חזרה.

==קישורים חיצוניים==

* 

קטגוריה:קבוצות כדורגל שוודיות
קטגוריה:קבוצות כדורגל שהוקמו ב-1894
קטגוריה:ערים זוכות פרס ואקר
משא

[[מטען בתפזורת בנמל ביוון]]
משא או מִטען הם חפצים המועברים ממקום אחד למשנהו על ידי אמצעי שינוע. המונח יכול להתייחס לכל עצם שהוא ולכל כמות שהיא, אך אין זה מקובל להתייחס לבני אדם כמטען – בשינוע, אנשים יכונו "נוסעים".

==ראו גם==
* מטען בתפזורת
==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:שינוע
ראיין באבל

ראיין גונו באבל (בהולנדית: Ryan Guno Babel; נולד ב-19 בדצמבר 1986 באמסטרדם, הולנד) הוא כדורגלן הולנדי המשחק בעמדת החלוץ באיופספור. 

לזכותו של באבל עשרה שערים ב-69 הופעות במדי נבחרת הולנד.

==ביוגרפיה==

באבל נולד וגדל באמסטרדם. בצעירותו שיחק בקבוצות הנוער של אייאקס. בשנת 2004 ערך את הופעת הבכורה במדי הקבוצה הבוגרת במשחק מול דן האג במסגרת המחזור ה-23 של הליגה ההולנדית. באבל שיחק באייאקס במשך שלוש עונות, בהן השתתף ב-97 משחקים והבקיע 19 שערים. במשך תקופתו באייאקס זכה פעמיים בגביע ההולנדי, ופעמיים בסופר קאפ ההולנדי.

בשנת 2007 השתתף באבל בניצחון הנבחרת הצעירה של הולנד באליפות אירופה עד גיל 21, במשחק נגד נבחרת סרביה. באותו משחק הפגין באבל יכולת גבוהה, כבש שער ובישל אחד נוסף. לאחר המשחק באבל נהפך למבוקש בקרב מועדונים רבים באירופה.

לאחר מספר שבועות חתם באבל בליברפול, ששילמה לאייאקס כ-14 מיליון לירות שטרלינג בעדו. באבל היה חלק במסע הרכישה של המועדון, שכלל, בין השאר גם את יוסי בניון הישראלי, פרננדו טורס הספרדי, אנדריי וורונין האוקראיני וחאבייר מסצ'ראנו הארגנטינאי. במדי המועדון באבל השתתף ב-49 משחקים בהם כבש 10 שערים. באבל השתתף, במשחק ההיסטורי של המועדון בליגת האלופות, בו ניצחה ליברפול 0:8 את בשיקטש הטורקית בליגת האלופות, ב-6 בנובמבר 2007. ניצחון זה הוא הגדול ביותר של ליברפול ושל כל קבוצה בהיסטוריה של ליגת האלופות.

ב-25 בינואר 2011 נרכש באבל מליברפול תמורת 6 מיליון ליש"ט ועבר לשחק בהופנהיים מהבונדסליגה הגרמנית.

ביולי 2013 עבר השחקן לקסימפשה מליגת העל הטורקית בכדורגל. ב-2 ביולי 2015 חתם באל-עין מליגת העל של איחוד האמירויות הערביות. ב-15 בספטמבר 2016 חתם בדפורטיבו לה קורוניה הספרדית. ב-2 בינואר 2017 חתם בבשיקטש הטורקית.

ב-15 בינואר 2019 חתם באבל בפולהאם מהפרמייר ליג. ב-28 ביוני 2019 חתם באבל בגלאטסראיי הטורקית. ב-11 בינואר 2020 חזר באבל לקבוצת נעוריו אייאקס והושאל עד לסוף העונה.

בנבחרת הולנד, שעל סגלה נמנה באליפות אירופה עד גיל 21 וביורו 2008, הבקיע 8 שערים ב-54 הופעות נכון לנובמבר 2018.

==קישורים חיצוניים==

* 

== הערות שוליים ==

קטגוריה:חלוצי כדורגל הולנדים
קטגוריה:כדורגלנים הולנדים
קטגוריה:כדורגלני אייאקס
קטגוריה:כדורגלני ליברפול
קטגוריה:כדורגלני הופנהיים
קטגוריה:כדורגלני קסימפאשה
קטגוריה:כדורגלני אל-עין
קטגוריה:כדורגלני דפורטיבו לה קורוניה
קטגוריה:כדורגלני בשיקטש
קטגוריה:כדורגלני גלאטסראיי
קטגוריה:כדורגלני נבחרת הולנד
קטגוריה:כדורגלנים באולימפיאדת בייג'ינג (2008)
קטגוריה:כדורגלני מונדיאל 2006
קטגוריה:כדורגלני מונדיאל 2010
קטגוריה:כדורגלני פולהאם
קטגוריה:הולנדים ממוצא סורינאמי
קטגוריה:הולנדים שנולדו ב-1986
יוחנן בן זבדי

יוחנן הקדוש, ציור מאת [[אל גרקו]]
קברו של יוחנן ב[[אפסוס, טורקיה]]
יוחנן השליח, ציור מאת [[הנס ממלינג, 1468]]
יוחנן בן זבדי (ביוונית: Ἰωάννην τὸν τοῦ Ζεβεδαίου; בסורית: ܝܘܚܢܢ ܒܪ ܙܒܕܝ), היה אחד משנים-עשר השליחים של ישו, ועל פי המסורת הנוצרית האהוב שבהם. במסורת הנוצרית מיוחסים לו מספר כתבים בברית החדשה, והם הבשורה על-פי יוחנן, , וספר ההתגלות, אם כי חוקרים מודרניים מפקפקים בכך שהוא אכן חיבר כתבים אלה. יוחנן היה השליח היחיד שמת מוות טבעי, בסביבות שנת 100, באפסוס שבאסיה הקטנה. הוא נקבר בקתדרלת יוחנן הקדוש בעיר, ששרידיה קיימים עד ימינו.

==תולדות חייו==
יוחנן היה בנם של זבדי ושלומית, אחותה של מרים אם ישו, ואחיו של השליח יעקב בן זבדי. הוא ואחיו התפרנסו מדיג באגם הכנרת.

בברית החדשה מתוארים יוחנן ויעקב, שנקראו "בני רעם", כשניים מתלמידיו הראשונים של ישו. מוזכר כי יעקב ויוחנן שהו עם אביהם בסירה ותיקנו את רשתות הדיג, כשישו קרא להם להפוך לתלמידיו.
יוחנן ויעקב, יחד עם שמעון כיפא (פטרוס), היו השליחים היחידים אשר חזו בהשתנות של ישו.
יוחנן ופטרוס נשלחו על ידי ישו להכין את סדר הפסח בירושלים, היא הסעודה האחרונה. יוחנן ופטרוס היו הראשונים להגיע לקברו של ישו עם תחייתו מחדש. במעשי השליחים נזכרת פעילותו יחד עם פטרוס בירושלים, בריפוי אדם פיסח בשערי בית המקדש ובשהות לילה במעצר.
השליח שאול (פאולוס) הגדירו כ"אחד מעמודי התווך" של הנצרות, יחד עם פטרוס ויעקב.

==תלמידו האהוב של ישו==
במסורת הנוצרית נחשב יוחנן לתלמידו האהוב של ישו.
בבשורה על-פי מרקוס מתוארת פנייתם של האחים בני זבדי לישו:

פנייתם זו של השניים עוררה את חמתם של עשרת השליחים האחרים. למרות תקרית זו, בבשורה על-פי יוחנן נאמר שתלמידו האהוב של ישו ישב לצידו בסעודה האחרונה. עם זאת, בבשורה עצמה אין אזכור ליוחנן בן-זבדי בשמו, והקטע הקושר בינו לבין תלמידו האהוב של ישו, הוא הקטע הבא, ממנו ניתן להסיק כי יוחנן אכן כתב את הבשורה:

עם זאת, חוקרים מודרניים מפקפקים בכך שיוחנן השליח אכן כתב את הבשורה שעל שמו. הטקסט היווני בו כתובה הבשורה אינו אחיד, וניכרים שלושה רבדים בכתיבתו.

יום חגו של יוחנן בנצרות המערבית הוא 27 בדצמבר, ובנצרות המזרחית 26 בספטמבר ו-8 במאי.

==יוחנן בתרבות==
כאמור, יוחנן נחשב לתלמידו האהוב של ישו. בציור הסעודה האחרונה מאת לאונרדו דה וינצ'י מופיע יוחנן ביושבו לימין ישו. הוא מופיע גם לצד מרים, אם ישו, במעמד הצליבה, ולרוב הוא מצויר ללא זקן.

בציור הקינה על מות ישו מאת הצייר האיטלקי, בן תקופת הרנסאנס, אנדראה מנטניה (Andrea Mantegna), מתואר יוחנן בן זבדי מתאבל על מותו של ישו לאחר צליבתו.

== לקריאה נוספת ==
* 

==קישורים חיצוניים==

* [http://www.newadvent.org/cathen/08492a.htm יוחנן הקדוש], באנציקלופדיה הקתולית 
* 
* 
* 

==הערות שוליים==

קטגוריה:קדושים נוצרים
קטגוריה:שנים עשר השליחים
קטגוריה:נוצרים בארץ ישראל
קטגוריה:המבשרים
קטגוריה:השורדים החיים האחרונים
סנפיר (אי)

סַנַפִיר (בערבית: جزيرة صنافير; תעתיק: ג'זירת צנאפיר) הוא אי בים סוף במבוא למפרץ אילת. כיום בשליטת ערב הסעודית, ולפני כן בשליטה של מִצְרַים.

==גאוגרפיה==
אורכו המרבי של האי הוא 9 קילומטרים ורוחבו המרבי - 6 קילומטרים. שטחו 33 קילומטרים רבועים. האי שומם וגבעי ברובו. הגבעות הגבוהות בו מגיעות לגובה 100 מטר מעל פני הים. החוף הסעודי נמצא כ-15 קילומטר מצפון, והוא שומם, פרוץ ומרובה שרטונים.

האיים סנפיר וטיראן, הנמצא מערבית לו, נמצאים במצרי טיראן, המפרידים בין ים סוף ובין מפרץ אילת. בין שני האיים נמצא שרטון גדול הנקרא "שעב אבו תנון".

==היסטוריה==
האי שייך לערב הסעודית, אך הוחכר למִצְרַים בעקבות שליטת ישראל על אילת שהחלה עם סיום מלחמת העצמאות.

במבצע קדש ב-1956 השתלט חיל הים הישראלי על המְצָרִים ועל האיים סנפיר וטיראן, אך לאחר מספר חודשים נאלץ לסגת מהם, יחד עם כל חצי האי סיני, בלחץ המעצמות. מצרי טיראן עמדו במוקד המתיחות שהביאה למלחמת ששת הימים, ובמלחמת ששת הימים ב-1967 שוב השתלט חיל הים הישראלי על המְצָרִים ועל האיים סנפיר וטיראן. ישראל שלטה באי במשך 15 השנים הבאות, אך בניגוד לאי טיראן, שהיה מאויש בעמדה צבאית ישראלית, סנפיר היה ריק לחלוטין. במסגרת הסכם השלום בין ישראל למצרים והנסיגה מסיני הוחזרו האיים לשליטת מִצְרַים באפריל 1982.

באפריל 2016 הושג הסכם בין מִצְרַים וערב הסעודית להחזרת השליטה באי לידי ערב הסעודית, יחד עם האי טיראן. ערב הסעודית מחויבת להסכמים שעליהם חתמה מִצְרַים עם ישראל, ובכללם נוכחות הכוח הרב-לאומי. ההסכם כולל גם הקמת גשר בין שתי המדינות מעל מצרי טיראן. הגשר יקשר את ראס א־שייח' חמיד שבסעודיה עם שארם א-שייח', ולפי אחת החלופות יעבור באי סנפיר. ההסכם נתקל בקשיים חוקתיים ובהתנגדות מקומית במִצְרַים ובית המשפט העליון לעניינים מינהליים במִצְרַים אף קבע שהאיים טיראן וסנפיר שייכים למִצְרַים, ואין להעבירם לסעודיה. עם זאת, ב-24 ביוני 2017, נשיא מצרים, עבד אל-פתאח א-סיסי, אישר את העברת האיים סנפיר וטיראן לערב הסעודית.

==טבע==
האי נכלל בשמורת הטבע המצרית של ראס מוחמד. טיראן וסנפיר מהווים מוקד משיכה לצפרים בהיותם תחנה במסלול נדידת הציפורים בין אפריקה ואירופה. רוב אוכלוסיית החסידה הלבנה עוברת באזור. כמו כן מקנן באיים שחף לבן-עין (Larus leucophthalmus), שהוא מין אנדמי לאזור ים סוף.

==קישורים חיצוניים==

* [http://www.pbase.com/bmcmorrow/image/26159606 צילום אווירי של האי סנפיר]
* 

==הערות שוליים==

קטגוריה:סיני: גאוגרפיה
קטגוריה:מפרץ אילת
קטגוריה:איים לא מיושבים
קטגוריה:גבול מצרים – ערב הסעודית
קטגוריה:איים בים סוף
קטגוריה:ערב הסעודית: איים
קטגוריה:חבלי ארץ במחלוקת לשעבר
איי דיומיד

איי דיומיד
איי דיומיד (ברוסית: Острова́ Диоми́да; באנגלית: Diomede Islands) הם איים במצר ברינג השייכים בחלקם לרוסיה ובחלקם לארצות הברית. הקבוצה כוללת שני איים סלעיים הידועים גם כאיי גבוזדיוב (острова Гвоздёва).

האי הגדול בין השניים, דיומיד הגדול, נכלל בתחומי המחוז האוטונומי צ'וקוטקה שברוסיה וידוע גם בשמות "אימאקליק","אינאליק", "נונארבוק" או "ראטמאנוב". שטחו 29 קמ"ר. האי האחר, דיומיד הקטן ששטחו כ-7 קמ"ר, שייך לארצות הברית, והוא ידוע גם בשמות "קרוזנשטרן" או "איגנאלוק".

הטמפרטורות הממוצעות בקיץ באיים הן 4 עד 10 מעלות צלזיוס, ובחורף הממוצע נע בין מינוס 12 מעלות למינוס 14 מעלות צלזיוס.

האיים שוכנים במרחק של 3.8 ק"מ זה מזה וקו התאריך הבינלאומי וגבול בינלאומי עובר ביניהם.

==דיומיד הקטן==

דיומיד הקטן או בשפת המקומיים "איגנאלוק" הוא אי קטן אך מיושב באלסקה שבארצות הברית והוא אחד מאיי דיומיד שממוקמים במצר ברינג בין אלסקה, ארצות הברית לבין סיביר, רוסיה. שכנו דיומיד הגדול שבסיביר, רוסיה נמצא בצד השני של קו התאריך הבינלאומי. היישוב של דיומיד נקרא בשפת המקום "אינגאליק" שפירושו "האחר מבין השנים" או "הזה ששם" נמצא במערב האי והוא ההתיישבות היחידה בכל האי.

==קישורים חיצוניים==

* 
* Oliver Pretl-Drummond, [https://www.ranker.com/list/what-life-is-like-in-diomede/oliver-pretl-drummond?utm_source=facebook&utm_medium=post&pgid=144361577286&utm_campaign=what-life-is-like-in-diomede&fbclid=IwAR012VflcPT4-xikt-fe_ye3YegOykxLqeL2CdqIMroWSUNkveUMwzymxTo Welcome To The Diomedes, The Two Tiny Islands Smack Dab In The Middle Of Russia And Alaska], Ranker

==הערות שוליים==

דיומיד
קטגוריה:איים באוקיינוס השקט
קטגוריה:אלסקה: איים
קטגוריה:איים באוקיינוס הקרח הצפוני
קטגוריה:גבול ארצות הברית – רוסיה
קטגוריה:קצרמר גאוגרפיה של רוסיה
קטגוריה:קצרמר גאוגרפיה של ארצות הברית
קטגוריה:ים ברינג
גביע ה-NBA

גביע ה-NBA (באנגלית: NBA Cup), בעבר טורניר אמצע העונה של ה-NBA (באנגלית: NBA In-Season Tournament), הוא טורניר כדורסל שנתי בהשתתפות קבוצות ליגת ה-NBA. טורניר אמצע העונה 2023 היה הראשון, והתקיים בחודשים נובמבר ודצמבר 2023, במהלך עונת . הזוכה הראשונה והנוכחית בטורניר היא לוס אנג'לס לייקרס. הטורניר מתקיים בפורמט דומה לזה של גביע הנציבה של ה-WNBA בליגת ה-WNBA המקבילה.

== היסטוריה ==
ב-1 באפריל 2023 נחתם הסכם קיבוצי חדש בין ארגון שחקני ה-NBA לליגה, וזה כלל ייסוד טורניר אמצע עונה, פרויקט שעלה מדיווחים לא רשמיים לאורך השנים. ב-8 ביולי פרסמה הליגה רשמית את כללי התחרות ואת הגרלת הבתים לטורניר 2023.

טורניר אמצע העונה הראשון נפתח ב-3 בנובמבר 2023, והפיינל פור נערך ב-5 וב-7 בדצמבר בלאס וגאס, נבדה. במשחק הגמר גברה לוס אנג'לס לייקרס על אינדיאנה פייסרס 123–109 והפכה לזוכה הראשונה בטורניר. לברון ג'יימס נבחר ל-MVP הראשון של הטורניר.

ב-2 בפברואר 2024 הוכרז כי חברת התעופה אמירטס רכשה את זכויות השיום של הטורניר ומ-2024 והלאה הוא יקרא גביע ה-NBA אמירטס (Emirates NBA Cup).

== פורמט ==
הטורניר מתקיים בשני שלבים - שלב בתים ושלב נוקאאוט (פלייאוף). בשלב הבתים מחולקות הקבוצות לשישה בתים בני חמש קבוצות, שלושה בתים בכל אזור. הבתים, שנקבעים בהגרלה ללא קשר למבנה הבתים הרגיל של ה-NBA, מורכבים מחמישה דרגים בני שלוש קבוצות לפי מאזני הקבוצות בעונת המשחקים הקודמת. בשלב זה כל קבוצה משחקת משחק אחד נגד כל קבוצה אחרת בבית (שני משחקי בית ושני משחקי חוץ), בימים ייעודיים בהם לא ישוחקו משחקי ליגה אחרים. המשחקים בין הקבוצות נספרים גם לטובת טבלת העונה הסדירה של הליגה. לשלב הנוקאאוט מעפילות שש אלופות הבתים ועוד קבוצת "ויילד קארד" אחת מכל אזור, הסגנית עם המאזן הטוב ביותר.

שלב הנוקאאוט מורכב ממשחקים בשיטת גביע. שתי הקבוצות עם המאזנים הטובים בכל אזור מארחות את משחקי רבע הגמר, בהם הקבוצה בעלת המאזן הטוב ביותר משחקת מול קבוצת הוויילד קארד ושתי אלופות הבתים הנותרות משחקות ביניהן, והמנצחות מעפילות לפיינל פור. רבעי וחצאי הגמר נספרים גם לעונה הסדירה, אך הגמר לא. בסיום הטורניר נבחרו MVP וחמישיית טורניר, שייקבעו לפי ביצועי השחקנים הן בשלב הבתים והן בשלב הנוקאאוט.

== תוצאות הגמרים ==
{| class=wikitable
!עונה
!זוכה
!תוצאה
!סגנית
!MVP
|-
|2023
|לוס אנג'לס לייקרס
|123–109
|אינדיאנה פייסרס
| לברון ג'יימס
|}

== קישורים חיצוניים ==
*[https://www.nba.com/news/2023-in-season-tournament-group-play 2023 In-Season Tournament: Results of group drawing], באתר ה-NBA 
*[https://www.nba.com/news/in-season-tournament-101 In-Season Tournament 101: Rules, format and how it works] באתר ה-NBA 

== הערות שוליים ==

קטגוריה:NBA
קטגוריה:תחרויות כדורסל בארצות הברית
אבן חול נובית

אבן חול נובית ב[[עמודי עמרם - צפונית מאילת]]
מבט מקרוב בסלע האדום
אבן חול נוּבּית (Nubian sandstone) היא אבן חול רבת גוונים, בדרך כלל נוטה לאדום. המקום המפורסם בו היא מצויה הוא מכרות נחושת תמנע, לשעבר מכרות שלמה מצפון לאילת, מכתשי הנגב והסלע האדום בעבר הירדן. היא נפוצה בצפון-מזרח אפריקה, במדבר נוביה שבסודאן ובמצרים, ומכאן שמה. כן היא מצויה בחצי האי ערב, הרי אדום והרי מואב לאורך החוף המזרחי של ים המלח. מחשופים יפים מצויים בשפך נחל ארנון.

אבן החול הנובית היא סלע משקע יבשתי שמקורו בבליה של סלעים מגמתיים (סלעי יסוד) וסלעים מותמרים (סלעים מטמורפיים), של השילד הערבו-נובי.

בחתך סטרטיגרפי סכמתי שנערך באזור אילת אותרה אבן החול הנובית בשכבות מהתקופות הבאות:
* אבן חול מגוונת עליונה - בקרטיקון תחתון (חבורת כורנוב).
* אבן חול נובית לבנה אמצעית - מתחתיה.
* אבן חול מגוונת תחתונה - מתקופת הקמבריום (חבורת ים סוף).

אבן החול הנובית מכילה לעיתים ריכוזי מתכות: נחושת, ברזל ומנגן וכן אבני חן.

== ראו גם ==
* נמרוד (פסל)

==קישורים חיצוניים==
*[https://web.archive.org/web/20040903063918/http://www.tzafonet.org.il/kehil/noar/eilat/slaeim.doc מקור לשכבות] מתוך אתר צפונט

קטגוריה:סלעים
קטגוריה:סלעי משקע
קטגוריה:אסיה: תצורות גאולוגיות
קטגוריה:מצרים: גאולוגיה
הדר לוי

הדר לוי (נולדה ב-6 בספטמבר 1977, כ"ג באלול תשל"ז) היא קומיקאית, שחקנית, סטנדאפיסטית ומנחת טלוויזיה ישראלית.

==ביוגרפיה==
לוי נולדה וגדלה בבית שאן להורים שעלו ממרוקו, בת בכורה מבין שישה אחים. בנעוריה למדה בתיכון אולפנה צביה בעפולה. לאחר שירותה הצבאי למדה בחוג לתיאטרון באוניברסיטת חיפה, שם הופיעה במספר תפקידים שונים במחזות מאת פרנץ קסוור קרץ, חנוך לוין, מולייר ועוד.

לוי התפרסמה לראשונה בשנת 2004 כשהשתתפה בתוכנית המציאות "האקדמיה לצחוק", ששודרה בערוץ ביפ ובערוץ 2 ואותה סיימה במקום השלישי.

לאחר מכן היא השתתפה לצד ארז טל בתוכנית הקומית "איפה אתה חי?!", ששודרה בערוץ 2. בהמשך שיחקה במספר תפקידים בטלוויזיה ובקולנוע ביניהן בסדרת הדרמה הקומית, "אהבה זה כואב", של דנה מודן.

בשנת 2004 התקבלה לתפקיד מנחה בערוץ הילדים. ב-2006 שיחקה בסדרה "השמינייה" בתפקיד סוזי, כתבת בערוץ צהוב, ובאותה שנה השתתפה גם ב"זומזום". ב-2007 הצטרפה כחברת פאנל לתוכנית הסאטירה, "מהדורה מוגבלת", בערוץ ביפ.

ב-2008 החלה סיבוב הופעות כזמרת, בשירים אותם כתבה והלחינה. ב-9 בספטמבר 2009, הודיעה לוי על פרישתה מערוץ הילדים, ובו בעת החלה להשתתף בתוכנית הסאטירה של הזכיינית רשת "הספסל האחורי".
ב-2010 היא השתתפה בפינת צחוק בתוכנית של אברי גלעד, השתתפה בעונה השלישית של "שבוע סוף!" והשתתפה כפאנליסטית בתוכנית "צחוק מעבודה".

הדר השתתפה בתוכנית "מחוץ לחוק". ב-2011 השתתפה בסדרת הנעורים "החולמים" בתפקיד שרון - העוזרת של ראש העיר, וגם הנחתה את התוכנית "מסיבת רווקים" בערוץ עשר. בין השנים 2012–2014 השתתפה הדר בסדרה "הקלמרים" בתפקיד אורח בכמה פרקים בתור המורה שוש.

החל מ-2012 מלמדת משחק קומי באקדמיה לאמנויות המופע בתל אביב. מנובמבר 2012 עד אפריל 2014 השתתפה בשתי עונות של התוכנית "הדיבור" בערוץ 24, בהנחיית אלירז שדה.

בקיץ 2014 החלה להשתתף בתוכנית "הצחוקייה" בהנחיית מורין אמור. כמו כן, באותה שנה החלה להשתתף בתוכנית המציאות "הצילו! אני לא יודע לבשל" בערוץ 2 ובהנחיית התוכנית "בקטע טוב", תוכנית קומית בשידור חי בערוץ 24, לצידו של נאור אורמיה.

ביולי 2015 החלה להנחות את התוכנית "הכי טוב ככה" בערוץ דיסני ישראל.

במאי 2017 הצטרפה לתוכנית "מועדון לילה".

ב-2018 שבה כדמות קבועה לסדרת הנוער "הקלמרים".

בשנת 2020 לקחה חלק בכתיבת תוכנית האירוח "דין ואנג'ל".

מ-2021 מגישה פינה בתוכנית "ערב עם שי שטרן" בערוץ כאן 11.

מ-2022 מגישה עם דרור רפאל את הפודקאסט "לא סותמים" ברשת All in.<ref></ref>

בפברואר 2024 החלה להשתתף בתוכנית הסטנדאפ והמערכונים "מועדון הסטנד-אפ" שמשודרת בכאן 11.

==משפחתה==
לוי נשואה לבמאי יוסי אסנפי ואם לבן.

== קישורים חיצוניים ==
* 

* 
* 
* 
* 
* 
* [http://1062fm.co.il/he/?p=27849 הדר לוי בפודקאסט "מאחורי כל צחוק" של אלדד שטרית], 27 במאי 2019
* 

==הערות שוליים==

קטגוריה:שחקניות קולנוע וטלוויזיה ישראליות
קטגוריה:מנחות ערוץ הילדים
קטגוריה:מנחות טלוויזיה ישראליות
קטגוריה:קומיקאים יהודים ישראלים
קטגוריה:משתתפי הצילו! אני לא יודע לבשל
קטגוריה:מתחרי האקדמיה לצחוק
קטגוריה:סטנדאפיסטיות ישראליות
קטגוריה:סטנדאפיסטים ישראלים
קטגוריה:קומיקאיות ישראליות
קטגוריה:קומיקאים ישראלים
קטגוריה:בית שאן: אישים
קטגוריה:בוגרות אולפנת צביה
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:ישראליות שנולדו ב-1977
קטגוריה:ישראלים שנולדו ב-1977
משוואת איירינג

משוואת איירינג (אנגלית: Eyring equation; ידועה גם כמשוואת איירינג-פולני) היא משוואה בקינטיקה כימית המקשרת בין קצב התגובה לבין הטמפרטורה. המשוואה פותחה כמעט במקביל ב-1935 על ידי הנרי איירינג, מ. ג. אוואנס ומייקל פולני. המשוואה פותחה מתוך תאוריית מצב המעבר (הידועה גם בשם תאוריית הקומפלקס המופעל), ובניגוד למשוואת ארניוס האמפירית היא מודל תאורטי המבוסס על תרמודינמיקה סטטיסטית.

הצורה הכללית של המשוואה דומה במקצת לזו של משוואת ארניוס:

<math display="block">\ k = \frac{k_BT}{h}e^{-\frac{\Delta G^\Dagger}{RT}}</math>

כאשר ΔG<sup>‡</sup> מסמל את האנרגיה החופשית של גיבס, k<sub>B</sub> הוא קבוע בולצמן ו-h הוא קבוע פלאנק.

ניתן לשכתב את המשוואה ולכתוב אותה כך:

<math display="block"> k = \left(\frac{k_BT}{h}\right) exp\left(\frac{\Delta S^\ddagger}{R}\right) exp\left(-\frac{\Delta H^\ddagger}{RT}\right)</math>

צורתה הליניארית של המשוואה היא:

<math display="block"> \ln \frac{k}{T} = \frac{-\Delta H^\ddagger}{R} \cdot \frac{1}{T} + \ln \frac{k_B}{h} + \frac{\Delta S^\ddagger}{R} </math>

כאשר:
* <math>\ k </math> = קבוע קצב התגובה
* <math>\ T </math> = טמפרטורה מוחלטת
* <math>\ \Delta H^\ddagger </math> = אנתלפיית ההפעלה
* <math>\ R </math> = קבוע הגזים
* <math>\ k_B </math> = קבוע בולצמן
* <math>\ h </math> = קבוע פלאנק
* <math>\ \Delta S^\ddagger </math> = אנטרופיית ההפעלה

תגובה כימית מסוימת מתרחשת בטמפרטורות שונות, וקצב התגובה נקבע על פיהן. העקומה המתקבלת של <math>\ \ln(k/T) </math> כנגד <math>\ 1/T </math> היא קו ישר עם שיפוע <math>\ -\Delta H^\ddagger / R </math>, שממנו ניתן לגזור את אנתלפיית ההפעלה, והלכיד <math>\ \ln(k_B/h) + \Delta S^\ddagger / R </math> שממנו ניתן לגזור את אנטרופיית ההפעלה. 

==לקריאה נוספת==
<div style="direction: ltr;">
* Evans, M.G.; Polanyi M. (1935). "". Trans. Faraday Soc. 31: 875. 
* Eyring, H. (1935). "". J. Chem. Phys. 3: 107. 
* Eyring, H.; Polanyi M. (1931). "". Z. Phys. Chem. Abt. B 12: 279. 
* Laidler, K.J.; King M.C. (1983). "The development of Transition-State Theory". J. Phys. Chem. 87: 2657–2664. doi:10.1021/j100238a002. 
* Polanyi, J.C. (1987). "Some concepts in reaction dynamics. Science" 236 (4802): 680–690.
</div>

==קישורים חיצוניים==
* [http://www.chemie.uni-regensburg.de/Organische_Chemie/Didaktik/Keusch/eyr-e.htm משוואת איירינג באתר אוניברסיטת רגנסבורג]

קטגוריה:קינטיקה כימית
קטגוריה:כימיה פיזיקלית

de:Eyring-Theorie